**Zastupiteľstvo Bratislavského samosprávneho kraja**

Materiál pre rokovanie Zastupiteľstva

Bratislavského samosprávneho kraja

21. októbra 2016

**Návrh**

**na delegovanie zástupcu Bratislavského samosprávneho kraja do Rady školy**

**pri Súkromnej strednej odbornej škole automobilovej – Duálna akadémia, Jána Jonáša 5, Bratislava**

­­­­

Materiál predkladá: Materiál obsahuje:

PhDr. Alžbeta Ožvaldová 1. Návrh uznesenia

podpredsedníčka 2. Dôvodová správa

Bratislavského samosprávneho kraja

Zodpovedný:

Ing. Roman Csabay,

riaditeľ odboru školstva, mládeže a športu

riaditeľ odboru školstva, mládeže a športu

Úradu Bratislavského samosprávneho kraja

Spracovatelia:

Mgr. Oľga Zaťková, oddelenie školstva

Mgr. Jana Zápalová, vedúca oddelenia školstva

Bratislava

október 2016

N á v r h u z n e s e n i a

**UZNESENIE č. ......... / 2016**

zo dňa 21. 10. 2016

Zastupiteľstvo Bratislavského samosprávneho kraja

**d e l e g u j e**

Ing. Pavla Freša, predsedu Bratislavského samosprávneho kraja za člena Rady školy pri Súkromnej strednej odbornej škole automobilovej – Duálna akadémia, Jána Jonáša 5, Bratislava ako zástupcu Bratislavského samosprávneho kraja, člena záujmového združenia právnických osôb Duálna akadémia, z.z.p.o., s účinnosťou od 21. 10. 2016.

**D ô v o d o v á s p r á v a**

V zmysle zákona č. 596/2003 Z. z. o  štátnej správe v školstve a  školskej samospráve a o zmene a doplnení niektorých zákonov v znení neskorších predpisov sa pri školách a školských zariadeniach ustanovujú rady škôl a rady školských zariadení ako iniciatívne a poradné samosprávne orgány, ktoré vyjadrujú a presadzujú verejné záujmy a záujmy žiakov, rodičov, pedagogických zamestnancov a  ostatných zamestnancov v oblasti výchovy a vzdelávania. Plnia funkciu verejnej kontroly, posudzujú a vyjadrujú sa k činnosti škôl, školských zariadení, orgánov miestnej štátnej správy, orgánov obcí a samosprávnych krajov z pohľadu školskej problematiky.

Zákon č. 596/2003 Z. z. o štátnej správe v školstve a  školskej samospráve a o zmene a doplnení niektorých zákonov v znení neskorších predpisov určuje zloženie členov v orgánoch školskej samosprávy, pričom je stanovené, že v rade školy pri strednej škole sú členmi aj štyria delegovaní zástupcovia zriaďovateľa.

Rade školy pri Súkromnej SOŠ automobilovej, Jána Jonáša 5, Bratislava skončilo funkčné obdobie dňa 10. 10. 2016.

Dňom 31. 8. 2016 skončil mandát delegovaným členom v rade školy pôvodným zriaďovateľom školy (do 31. 8. 2016 bol zriaďovateľom Bratislavský samosprávny kraj) z dôvodu zmeny zriaďovateľa školy od 1. 9. 2016, kedy sa zriaďovateľom školy stalo záujmové združenie právnických osôb Duálna akadémia, z.z.p.o.

Bratislavský samosprávny kraj listom č. 03346/2016-SKO/3 zo dňa 14. 6. 2016 oznámil, že v zmysle článku 3, odseku 3.2. Stanov záujmového združenia právnických osôb vstupuje do záujmového združenia právnických osôb Duálna akadémia, z.z.p.o. a stal sa jeho členom od 1. 9. 2016. Súčasne, vzhľadom na ukončenie funkčného obdobia pôvodnej rady školy, požiadal o zohľadnenie záujmu Bratislavského samosprávneho kraja delegovať svojho zástupcu do novokonštituovanej rady školy.

Na valnom zhromaždení Duálnej akadémie, z.z.p.o. dňa 7. 10. 2016 boli prerokované otázky súvisiace s ustanovením Rady školy pri SSOŠA – Duálna akadémia, J. Jonáša 5, Bratislava a následne bola Bratislavskému samosprávnemu kraju doručená žiadosť o delegovanie zástupcu Bratislavského samosprávneho kraja ako člena záujmového združenia právnických osôb Duálna akadémia, z.z.p.o. do predmetnej rady školy.

Na základe uvedeného sa predkladá návrh na delegovanie Ing. Pavla Freša, predsedu Bratislavského samosprávneho kraja do Rady školy pri Súkromnej SOŠ automobilovej – Duálna akadémia, Jána Jonáša 5, Bratislava ako zástupcu Bratislavského samosprávneho kraja – člena záujmového združenia právnických osôb Duálna akadémia, z.z.p.o. s účinnosťou od 21. 10. 2016.